3A001

Itimí leictreonacha, mar a leanas: a. Ciorcaid iomlánaithe ilfheidhmeacha, mar a leanas: Nóta: Le ciorcaid iomlánaithe, áirítear na cineálacha seo a leanas: — ‘Ciorcaid iomlánaithe mhonailiotacha’; — ‘Ciorcaid iomlánaithe hibrideacha’; — ‘Ciorcaid iomlánaithe ilsliseanna’; — ‘Ciorcaid iomlánaithe scannánacha’, lena n-áirítear ciorcaid iomlánaithe sileacain ar shaifír; — ‘Ciorcaid iomlánaithe optúla’; — ‘Ciorcaid iomlánaithe thríthoiseacha’; — ‘Ciorcaid Iomlánaithe Micreathoinne Mhonailiotacha’ (‘MMICanna’). 1. Ciorcaid iomlánaithe atá deartha nó rátaithe mar chiorcaid radaíochtdíonacha chun aon cheann díobh seo a leanas a sheasamh: a. Dáileog iomlán 5 x 103 Gy (sileacan) nó níos airde; b. Suaitheadh sa ráta dáileoige 5 × 106 Gy (sileacan)/s nó níos airde; nó c. Floscas (flosc iomlánaithe) neodrón (coibhéis 1 MeV) 5 × 1013 n/cm2 nó níos airde ar shileacan, nó a choibhéis le haghaidh ábhair eile; Nóta: Ní rialaítear le 3A001.a.1.c. Leathsheoltóirí Inslitheora Miotail (MISanna). 2. ‘Micreachiorcaid mhicreaphróiseálaithe’, ‘micreachiorcaid mhicriríomhaire’, micreachiorcaid mhicririalaitheora, ciorcaid iomlánaithe stórála atá monaraithe as leathsheoltóir cumaisc, tiontairí ó analógach go digiteach, ciorcaid iomlánaithe a bhfuil tiontairí ó analógach go digiteach iontu agus a a stórálann nó a phróiseálann na sonraí digitithe, tiontairí ó dhigiteach go hanalógach, ‘ciorcaid iomlánaithe optúla’ nó leictrea-optúla atá deartha um ‘próiseáil comharthaí’, feiste loighce in-ríomhchláraithe sa réimse, ciorcaid iomlánaithe saincheaptha nach eol cén fheidhm a bhaineann leo nó nach eol an stádas rialaithe atá ag an trealamh ina n-úsáidfear an ciorcad iomlánaithe, próiseálaithe Trasfhoirme Tapa Fourier (FFT), Cuimhní Randamrochtana Statacha (SRAManna), nó cuimhní neamhluaineacha, ar fíor ina leith aon cheann díobh seo a leanas: a. Tá siad rátaithe chun oibriú ag teocht chomhthimpeallach os cionn 398K (125°C); b. Tá siad rátaithe chun oibriú ag teocht chomhthimpeallach faoi bhun 218 K (-55°C); nó c. Tá siad rátaithe chun oibriú thar an raon iomlán teochta comhthimpeallaí ó 218 K (-55°C) go 398 K (125°C); Nóta: Ní rialaítear le 3A001.a.2. ciorcaid iomlánaithe le haghaidh feidhmeanna gluaisteán sibhialta nó feidhmeanna traenacha iarnróid. Nóta Teicniúil: Is ‘cuimhní neamhluaineacha’ iad cuimhní a bhfuil coinneáil sonraí acu thar thréimhse ama tar éis múchadh cumhachta. 3. ‘Micreachiorcaid mhicreaphróiseálaithe’, ‘micreachiorcaid mhicriríomhaire’ agus micreachiorcaid mhicririalaitheora, atá monaraithe as leathsheoltóir cumaisc agus a oibríonn ag clogmhinicíocht arb airde í ná 40 MHz; Nóta: Le 3A001.a.3., áirítear próiseálaithe comharthaí digiteacha, próiseálaithe eagair digiteacha agus comhphróiseálaithe digiteacha. 4. Ní úsáidtear 5. Ciorcaid iomlánaithe Tiontairí ó Analógach go Digiteach (ADC) agus ó Dhigiteach go hAnalógach (DAC), mar a leanas: a. ADCanna ar fíor ina leith aon cheann díobh seo a leanas: N.B. FÉACH FREISIN 3A101. 1. Tá taifeach acu arb ionann é agus ocht ngiotán nó ar mó é ná sin, ach nach lú é ná 10 ngiotán, agus ‘ráta samplála’ acu ar mó é ná 1.3 Gigeashampla in Aghaidh an tSoicind (GSPS); 2. Tá taifeach acu arb ionann é agus 10 ngiotán nó ar mó é ná sin, ach nach lú é ná 12 ghiotán, agus ‘ráta samplála’ acu ar mó é ná 600 Meigeashampla in Aghaidh an tSoicind (MSPS); 3. Tá taifeach acu arb ionann é agus 12 ghiotán nó ar mó é ná sin, ach nach lú é ná 14 ghiotán, agus ‘ráta samplála’ acu ar mó é ná 400 MSPS; 4. Tá taifeach acu arb ionann é agus 14 ghiotán nó ar mó é ná sin, ach nach lú é ná 16 ghiotán, agus ‘ráta samplála’ acu ar mó é ná 250 MSPS; nó 5. Tá taifeach acu arb ionann é agus 16 ghiotán nó ar mó é ná sin, agus ‘ráta samplála’ acu ar mó é ná 65 MSPS; N.B. Do chiorcaid iomlánaithe a bhfuil tiontairí ó analógach go digiteach iontu agus a stórálann nó a phróiseálann na sonraí digitithe, féach 3A001.a.14. Nótaí Teicniúla: 1. Comhfhreagraíonn taifeach n giotán do chandamú leibhéil 2 n . 2. Is éard atá i dtaifeach ADC líon na ngiotán den aschur digiteach a léiríonn an t-ionchur analógach tomhaiste. Ní úsáidtear Líon Iarbhír na nGiotán (ENOB) chun taifeach ADC a shuíomh. 3. Do ‘ADCanna ilchainéil’, ní dhéantar an ‘ráta samplála’ a chomhiomlánú agus is é an ‘ráta samplála’ uasráta aon chainéil aonair. 4. Do ‘ADCanna idirdhuillithe’ nó do ‘ADCanna ilchainéil’ a bhfuil sé sonraithe ina leith go bhfuil modh oibriúcháin idirdhuillithe acu, déantar na ‘rátaí samplála’ a chomhiomlánú agus is é an ‘ráta samplála’ uasráta iomlán comhcheangailte na gcainéal idirdhuillithe go léir. b. Tiontairí ó analógach go digiteach (DAC) ar fíor ina leith aon cheann díobh seo a leanas: 1. Tá taifeach acu arb ionann é agus 10 ngiotán nó ar mó é ná sin, ach nach lú é ná 12 ghiotán, agus ‘ráta nuashonrúcháin coigeartaithe’ acu ar mó é ná 3 500 MSPS; nó 2. Tá taifeach acu arb ionann é agus 12 ghiotán nó ar mó ná sin é agus ar fíor ina leith aon cheann díobh seo a leanas: a. Tá ‘ráta nuashonrúcháin coigeartaithe’ acu ar mó é ná 1 250 MSPS ach nach mó é ná 3 500 MSPS, agus ar fíor ina leith aon cheann díobh seo a leanas: 1. Tá aga socrúcháin acu ar lú é ná 9 ns chun teacht go dtí 0,024 % de scála iomlán nó laistigh de 0,024 % ó chéim scála iomláin; nó 2. Tá ‘Raon Dinimiciúil Saor Tuilí’ (SFDR) acu ar mó é ná 68 dBc (iompróir) agus comhartha analógach lánscála 100 MHz, nó an mhinicíocht chomhartha analógach lánscála is airde atá sonraithe faoi 100 MHz, á sintéisiú acu; nó b. Tá ‘ráta nuashonrúcháin coigeartaithe’ acu ar mó é ná 3 500 MSPS; Nótaí Teicniúla: 1. Sainmhínítear ‘Raon Dinimiciúil Saor Tuilí’ (SFDR) mar chóimheas luach RMS na minicíochta iompróra (comhpháirt chomhartha uasta) ag ionchur an DAC le luach RMS na chéad fuaime eile is airde nó le comhpháirt dhíchumadh armónach an aschuir. 2. Déantar SFDR a chinneadh go díreach ón tábla sonraíochta nó ó bhreachtaí tréithrithe an SFDR i gcoinne na minicíochta. 3. Sainmhínítear go bhfuil comhartha ina chomhartha scála iomláin nuair is mó a aimplitiúid ná -3 dBfs (scála iomlán). 4. ‘Ráta nuashonrúcháin coigeartaithe’ do DACanna: a. Do ghnáth-DACanna (neamh-idirshuíomhacha), is é an ‘ráta nuashonrúcháin coigeartaithe’ an ráta lena dtiontaítear an comhartha digiteach ina chomhartha analógach agus lena n-athraíonn DAC na luachanna analógacha aschuir. Do DACanna inar féidir an modh idirshuíomhach a sheachthreorú (fachtóir idirshuíomhach 1), ba cheart DAC a mheas mar ghnáth-DAC (neamh-idirshuíomhach). b. Do DACanna idirshuíomhacha (DACanna róshamplála), sainmhínítear an ‘ráta nuashonrúcháin coigeartaithe’ mar an ráta nuashonrúcháin DAC roinnte ar an bhfachtóir idirshuíomhach is lú. Do DACanna idirshuíomhacha, féadfar tagairt don ‘ráta nuashonrúcháin coigeartaithe’ le téarmaí difriúla, lena n-áirítear: — ráta ionchuir sonraí — ráta ionchuir giotránaí — ráta ionchuir samplála — uasráta iomlán ionchuir bus — uas-chlográta DAC do chlog-ionchur DAC. 6. Ciorcaid leictrea-optúla agus ‘ciorclaid iomlánaithe optúla’, atá deartha don ‘phróiseáil comharthaí’ agus ar fíor ina leith gach ceann díobh seo a leanas: a. Tá aon dé-óid ‘léasair’ inmheánach amháin acu nó níos mó ná ceann amháin; b. Tá aon eilimint bhraiteach solais inmheánach amháin acu nó níos mó ná ceann amháin; agus c. Tá tonntreoracha optúla acu; 7. Feistí loighce in-ríomhchláraithe sa réimse ar fíor ina leith aon cheann díobh seo a leanas: a. Tá uasmhéid ionchur/aschur digiteach aonathraithe acu ar mó iad ná 700; nó b. Tá ‘ráta comhiomlán sonraí buaic-thrasghlacadóra aontreo shrathaigh’ acu arb ionann é agus 500 Gb/s nó ar mó ná sin é; Nóta: Áirítear le 3A001.a.7.: Gairis Loighce In-ríomhchláraithe Choimpléascacha (CPLDanna) Eagair Gheataí In-ríomhchláraithe sa Réimse (FPGAanna) Eagair Loighce In-ríomhchláraithe sa Réimse (FPLAanna) Idirnaisc In-ríomhchláraithe sa Réimse (FPICanna) N.B. Do chiorcaid iomlánaithe a bhfuil gairis loighce in-ríomhchláraithe sa réimse acu atá comhcheangailte le tiontaire ó analógach go digiteach, féach 3A001.a.14. Nótaí Teicniúla: 1. Tagraítear d’uasmhéid ionchur/aschur digiteach in 3A001.a.7.a. freisin mar ionchuir/aschuir uasta an úsáideora nó na hionchuir/aschuir uasta atá ar fáil, bíodh an ciorcad iomlánaithe den chineál pacáistithe nó de chineál an dísle loim. 2. Is ionann ‘ráta comhiomlán sonraí buaic-thrasghlacadóra aontreo shrathaigh’ agus toradh ráta an trasghlacadóra sin méadaithe faoi líon na dtrasghlacadóirí ar an FPGA. 8. Ní úsáidtear 9. Ciorcaid iomlánaithe líonra néaraigh; 10. Ciorcaid iomlánaithe shaincheaptha nach eol cén fheidhm a bhaineann leo nó nach eol don mhonaróir an stádas rialaithe atá ag an trealamh ina n-úsáidfear an ciorcad iomlánaithe, ar fíor ina leith aon cheann díobh seo a leanas: a. Tá níos mó ná 1 500 teirminéal acu; b. Tá ‘moill ar fhorleathadh don gheata bunúsach’ thipiciúil níos lú ná 0,02 ns acu; nó c. Tá minicíocht oibriúcháin os cionn 3 GHz acu; 11. Ciorcaid iomlánaithe dhigiteacha, seachas na ciorcaid a bhfuil cur síos orthu in 3A001.a.3. go 3A001.a.10. agus in 3A001.a.12., bunaithe ar aon leathsheoltóir cumaisc agus ar fíor ina leith aon cheann díobh seo a leanas: a. Tá líon coibhéiseach geataí acu ar mó é ná 3 000 (2 gheata ionchuir); nó b. Tá minicíocht scoráin acu ar mó í ná 1,2 GHz; 12. Próiseálaithe Trasfhoirme Tapa Fourier (FFT) a bhfuil aga rite rátaithe acu do FFT coimpléascach do N-phointí ar lú é ná (N log2 N) /20 480 ms, áit arb ionann N agus líon na bpointí; Nóta Teicniúil: Nuair a bhíonn N cothrom le 1 024 phointe, tugtar aga rite 500 μs leis an bhfoirmle in 3A001.a.12. 13. Ciorcaid iomlánaithe Sintéiseora Dhigitigh Dhírigh (DDS), ar fíor ina leith aon cheann díobh seo a leanas: a. Tá clogmhinicíocht Tiontaire ó Analógach go Digiteach (DAC) acu arb ionann í agus 3,5 GHz nó ar mó ná sin í agus taifeach DAC acu arb ionann é agus 10 ngiotán nó ar mó ná sin é, ach nach mó ná 12 ghiotán é; nó b. Tá clogmhinicíocht DAC acu arb ionann í agus 1,25 GHz nó ar mó ná sin í agus taifeach DAC acu arb ionann é agus 12 ghiotán nó ar mó ná sin é; Nóta Teicniúil: Féadfar clogmhinicíocht DAC a shonrú mar mhinicíocht an mháistirchloig nó mar mhinicíocht an chloig ionchuir. 14. Ciorcaid iomlánaithe a dhéanann nó atá in-ríomhchláraithe chun gach ceann díobh seo a leanas a dhéanamh: a. Tiontuithe ó analógach go digiteach ar fíor ina leith aon cheann díobh seo a leanas: 1. Tá taifeach acu arb ionann é agus ocht ngiotán nó ar mó é ná sin, ach nach lú é ná 10 ngiotán, agus ‘ráta samplála’ acu ar mó é ná 1.3 Gigeashampla in Aghaidh an tSoicind (GSPS); 2. Tá taifeach acu arb ionann é agus 10 ngiotán nó ar mó é ná sin ach nach mó é ná 12 ghiotán, agus ‘ráta samplála’ acu ar mó é ná 1.0 GSPS; 3. Tá taifeach acu arb ionann é agus 12 ghiotán nó ar mó é ná sin ach nach mó é ná 14 ghiotán, agus ‘ráta samplála’ acu ar mó é ná 1,0 GSPS; 4. Tá taifeach acu arb ionann é agus 14 ngiotán nó ar mó é ná sin, ach nach lú é ná 16 ghiotán, agus ‘ráta samplála’ acu ar mó é ná 400 Meigeashampla in Aghaidh an tSoicind (MSPS); nó 5. Tá taifeach acu arb ionann é agus 16 ghiotán nó ar mó é ná sin, agus ‘ráta samplála’ acu ar mó é ná 180 MSPS; agus b. Is fíor ina leith aon cheann díobh seo a leanas: 1. Stóráil sonraí digitithe; nó 2. Próiseáil sonraí digitithe; N.B.1. Do chiorcaid iomlánaithe tiontairí ó analógach go digiteach, féach 3A001.a.5.a. N.B.2. D’feistí loighce in-ríomhchláraithe sa réimse, féach 3A001.a.7. Nótaí Teicniúla: 1. Comhfhreagraíonn taifeach n giotán do chandamú leibhéil 2 n . 2. Is éard atá i dtaifeach ADC líon na ngiotán de chuid aschur digiteach ADC a léiríonn an t-ionchur analógach tomhaiste. Ní úsáidtear Líon Iarbhír na nGiotán (ENOB) chun taifeach ADC a shuíomh. 3. Do chiorcaid iomlánaithe a bhfuil ‘ADCanna ilchainéil’ neamh-idirdhuillithe acu, ní dhéantar an ‘ráta samplála’ a chomhiomlánú agus is é an ‘ráta samplála’ uasráta aon chainéil aonair. 4. Do chiorcaid iomlánaithe ag a bhfuil ‘ADCanna idirdhuillithe’ nó ‘ADCanna ilchainéil’ a bhfuil sé sonraithe ina leith go bhfuil modh oibriúcháin idirdhuillithe acu, déantar na ‘rátaí samplála’ a chomhiomlánú agus is é an ‘ráta samplála’ ná uasráta iomlán comhcheangailte na gcainéal idirdhuillithe go léir. b. Ítimí tonnta micreathoinne nó tonnta miliméadair, mar a leanas: Nóta Teicniúil: Chun críocha 3A001.b., féadfar tagairt a dhéanamh do pharaiméadar an aschuir cumhachta bhuaicsháithithe freisin ar bhileoga sonraí táirgí mar chumhacht aschuir, aschur cumhachta sáithithe, uaschumhacht aschuir, nó aschur cumhachta ag barr an imchlúdaigh modhnúcháin. 1. ‘Feistí folúis leictreonacha’ agus catóidí, mar a leanas: Nóta 1: Ní rialaítear le 3A001.b.1. ‘feistí folúis leictreonacha’ atá deartha nó rátaithe chun oibriú i mbanda minicíochta ar bith agus ar fíor ina leith gach ceann díobh seo a leanas: a. Ní théann siad thar 31,8 GHz; agus b. Tá siad ‘á leithroinnt ag ITU’ le haghaidh seirbhísí cumarsáide raidió ach níl siad ‘á leithroinnt ag AIT’ don raidió-aimsiú. Nóta 2: Ní rialaítear le 3A001.b.1. ‘feistí folúis leictreonacha’ neamh-‘spáscháilithe’ ar fíor ina leith gach ceann díobh seo a leanas: a. Tá meánchumhacht aschuir acu arb ionann í agus 50 W nó ar lú ná sin í; agus b. Tá siad deartha nó rátaithe chun feidhmiú i mbanda minicíochta ar bith agus is fíor ina leith gach ceann díobh seo a leanas: 1. Téann siad thar 31,8 GHz ach ní théann thar 43,5 GHz; agus 2. Tá siad ‘á leithroinnt ag ITU’ le haghaidh seirbhísí cumarsáide raidió ach níl siad ‘á leithroinnt ag AIT’ don raidió-aimsiú. a. ‘Feistí folúis leictreonacha’ toinne taistil, de thonn bhíogach nó leanúnach, mar a leanas: 1. Feistí a oibríonn ag minicíocht thar 8 GHz; 2. Feistí a bhfuil téitheoir catóide acu a bhfuil aga lasctha go cumhacht radaimhinicíochta rátaithe acu ar lú é ná 3 shoicind; 3. Feistí cuasán cúplaithe, nó díorthaigh díobh sin, a bhfuil ‘bandaleithead codánach’ acu ar mó é ná 7 % nó buaic-chumhacht acu ar mó í ná 2,5 kW; 4. Feistí atá bunaithe ar chiorcaid héilics, tonntreorach fillte, nó tonntreorach lúbaí, nó ar dhíorthaigh díobh sin, ar fíor ina leith aon cheann díobh seo a leanas: a. Tá ‘bandaleithead meandrach’ acu ar mó é ná ochtáibh amháin, agus meánchumhacht (arna sloinneadh in kW) faoi mhinicíocht (arna sloinneadh in GHz) acu ar mó í ná 0,5; b. Tá ‘bandaleithead meandrach’ acu arb ionann é agus aon ochtáibh nó ar lú é ná sin, agus meánchumhacht (arna sloinneadh in kW) faoi mhinicíocht (arna sloinneadh in GHz) acu ar mó é ná 1; c. Tá siad ‘spáscháilithe’; nó d. Tá gunna leictreon greillithe acu; 5. Feistí a bhfuil ‘bandaleithead codánach’ acu ar mó é ná 10 % agus ar fíor ina leith aon cheann díobh seo a leanas: a. Tá léas leictreoin fáinneach acu; b. Léas leictreoin neamhshiméadrach ó thaobh aise de; nó c. Iliomad leictreonléasacha; b. ‘Feistí folúis leictreonacha’ aimplitheora réimsí crosáilte a bhfuil gnóthachan acu ar mó é ná 17 dB; c. Catóidí teirmianacha atá deartha le haghaidh ‘fheistí folúis leictreonacha’ lena ndéantar dlús srutha astaithe i gcúinsí oibriúcháin rátaithe ar mó é ná 5 A/cm2 nó dlús srutha (neamhleanúnach) bíogach faoi dhálaí oibriúcháin rátaithe ar mó iad ná 10 A/cm2; d. ‘Feistí folúis leictreonacha’ a bhfuil sé de chumas acu oibriú in ‘dá mhodh’. Nóta Teicniúil: Ciallaíonn ‘dhá mhodh’ gur féidir sruth léis an ‘fheiste folúis leictreonaí’ a athrú d’aon ghnó idir oibriú de thonn leanúnach agus de mhodh bíogach trí ghreille a úsáid agus táirgeann sé cumhacht aschurtha buaicbhíog atá níos mó ná an chumhacht aschurtha de thonn leanúnach. 2. Amplitheoirí ‘Cumhachta Ciorcad Iomlánaithe Monailiotach Micreathoinne’ (‘MMIC’), arb ionann iad agus aon cheann díobh seo a leanas: N.B. D’aimplitheoirí ‘MMIC’ a bhfuil pasaistriú comhtháite acu féach 3A001.b.12. a. Tá siad rátaithe chun feidhmiú ag minicíochtaí arb airde iad ná 2,7 GHz, suas go 6,8 GHz agus an mhinicíocht sin san áireamh, a bhfuil ‘bandaleithead codánach’ acu ar mó é ná 15 % agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 75 W (48,75 dBm) ag aon mhinicíocht arb airde í ná 2,7 GHz, suas go 2,9 GHz agus an mhinicíocht sin san áireamh; 2. Tá aschur cumhachta buaicsháithithe acu ar mó é ná 55 W (47,4 dBm) ag aon mhinicíocht arb airde í ná 2,9 GHz, suas go 3,2 GHz agus an mhinicíocht sin san áireamh; 3. Tá aschur cumhachta buaicsháithithe acu ar mó é ná 40 W (46 dBm) ag aon mhinicíocht arb airde í ná 3,2 GHz, suas go 3,7 GHz agus an mhinicíocht sin san áireamh; nó 4. Tá aschur cumhachta buaicsháithithe acu ar mó é ná 20 W (43 dBm) ag aon mhinicíocht arb airde í ná 3,7 GHz, suas go 6,8 GHz agus an mhinicíocht sin san áireamh; b. Tá siad rátaithe chun feidhmiú ag minicíochtaí arb airde iad ná 6,8 GHz, suas go 16 GHz agus an mhinicíocht sin san áireamh, a bhfuil ‘bandaleithead codánach’ acu ar mó é ná 10 % agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 10 W (40 dBm) ag aon mhinicíocht arb airde í ná 6,8 GHz, suas go 8,5 GHz agus an mhinicíocht sin san áireamh; nó 2. Tá aschur cumhachta buaicsháithithe acu ar mó é ná 5 W (37 dBm) ag aon mhinicíocht arb airde í ná 8,5 GHz, suas go 16 GHz agus an mhinicíocht sin san áireamh; c. Tá siad rátaithe chun feidhmiú le haschur cumhachta buaicsháithithe ar mó é ná 3 W (34,77 dBm) ag aon mhinicíocht arb airde í ná 16 GHz, suas go 31,8 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 10 %; d. Tá siad rátaithe chun feidhmiú le haschur cumhachta buaicsháithithe ar mó é ná 0,1 nW (-70 dBm) ag aon mhinicíocht arb airde í ná 31,8 GHz, suas go 37 GHz agus an mhinicíocht sin san áireamh; e. Tá siad rátaithe chun feidhmiú le haschur cumhachta buaicsháithithe ar mó é ná 1 W (30 dBm) ag aon mhinicíocht arb airde í ná 37 GHz, suas go 43,5 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 10 %; f. Tá siad rátaithe chun feidhmiú le haschur cumhachta buaicsháithithe ar mó é ná 31,62 mW (15 dBm) ag aon mhinicíocht arb airde í ná 43,5 GHz, suas go 75 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 10 %; g. Tá siad rátaithe chun feidhmiú le haschur cumhachta buaicsháithithe ar mó é ná 10 mW (10 dBm) ag aon mhinicíocht arb airde í ná 75 GHz, suas go 90 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 5 %; nó h. Tá siad rátaithe chun feidhmiú le haschur cumhachta buaicsháithithe ar mó é ná 0,1 nW (-70 dBm) ag aon mhinicíocht arb airde í ná 90 GHz; Nóta 1: Ní úsáidtear. Nóta 2: Is trí thairseach an aschuir cumhachta bhuaicsháithithe is lú a chinnfear stádas rialaithe ‘MMIC’ a n-áirítear lena mhinicíocht oibriúcháin rátaithe minicíochtaí atá liostaithe i raon minicíochta amháin nó níos mó, mar a shainmhínítear in 3A001.b.2.a. go 3A001.b.2.h. iad. Nóta 3: Ciallaíonn Nóta 1 agus Nóta 2 in 3A nach rialaítear ‘MMICanna’ le 3A001.b.2. má tá siad saindeartha le haghaidh feidhmeanna eile, e.g. teileachumarsáid, radar, gluaisteáin. 3. Trasraitheoirí micreathoinne scoite ar fíor ina leith aon cheann díobh seo a leanas: a. Tá siad rátaithe chun feidhmiú ag minicíochtaí arb airde iad ná 2,7 GHz, suas go 6,8 GHz agus an mhinicíocht sin san áireamh, agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 400 W (56 dBm) ag aon mhinicíocht arb airde í ná 2,7 GHz, suas go 2,9 GHz agus an mhinicíocht sin san áireamh; 2. Tá aschur cumhachta buaicsháithithe acu ar mó é ná 205 W (53,12 dBm) ag aon mhinicíocht arb airde í ná 2,9 GHz, suas go 3,2 GHz agus an mhinicíocht sin san áireamh; 3. Tá aschur cumhachta buaicsháithithe acu ar mó é ná 115 W (50,61 dBm) ag aon mhinicíocht arb airde í ná 3,2 GHz, suas go 3,7 GHz agus an mhinicíocht sin san áireamh; nó 4. Tá aschur cumhachta buaicsháithithe acu ar mó é ná 60 W (47,78 dBm) ag aon mhinicíocht arb airde í ná 3,7 GHz, suas go 6,8 GHz agus an mhinicíocht sin san áireamh; b. Tá siad rátaithe chun feidhmiú ag minicíochtaí arb airde iad ná 6,8 GHz, suas go 31,8 GHz agus an mhinicíocht sin san áireamh, agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 50 W (47 dBm) ag aon mhinicíocht arb airde í ná 6,8 GHz, suas go 8,5 GHz agus an mhinicíocht sin san áireamh; 2. Tá aschur cumhachta buaicsháithithe acu ar mó é ná 15 W (41,76 dBm) ag aon mhinicíocht arb airde í ná 8,5 GHz, suas go 12 GHz agus an mhinicíocht sin san áireamh; 3. Tá aschur cumhachta buaicsháithithe acu ar mó é ná 40 W (46 dBm) ag aon mhinicíocht arb airde í ná 12 GHz, suas go 16 GHz agus an mhinicíocht sin san áireamh; nó 4. Tá aschur cumhachta buaicsháithithe acu ar mó é ná 7 W (38,45 dBm) ag aon mhinicíocht arb airde í ná 16 GHz, suas go 31,8 GHz agus an mhinicíocht sin san áireamh; c. Tá siad rátaithe chun feidhmiú le haschur cumhachta buaicsháithithe ar mó é ná 0,5 W (27 dBm) ag aon mhinicíocht arb airde í ná 31,8 GHz, suas go 37 GHz agus an mhinicíocht sin san áireamh; d. Tá siad rátaithe chun feidhmiú le haschur cumhachta buaicsháithithe ar mó é ná 1 W (30 dBm) ag aon mhinicíocht arb airde í ná 37 GHz, suas go 43,5 GHz agus an mhinicíocht sin san áireamh; e. Tá siad rátaithe chun feidhmiú le haschur cumhachta buaicsháithithe ar mó é ná 0,1 nW (-70 dBm) ag aon mhinicíocht arb airde í ná 43,5 GHz; nó f. Cé is moite de na cinn a shonraítear in 3A001.b.3.a go 3A001.b.3.e agus atá rátaithe chun feidhmiú le haschur cumhachta buaicsháithithe ar mó é ná 5 W (37,0 dBm) ag aon mhinicíocht arb airde í ná 8,5 GHz, suas go 31,8 GHz agus an mhinicíocht sin san áireamh; Nóta 1: Is trí thairseach an aschuir cumhachta bhuaicsháithithe is lú a chinnfear stádas rialaithe an trasraitheora a n-áirítear lena mhinicíocht oibriúcháin rátaithe minicíochtaí atá liostaithe i raon minicíochta amháin nó níos mó, mar a shainmhínítear in 3A001.b.3.a. go 3A001.b.3.e. iad. Nóta 2: Le 3A001.b.3., áirítear díslí loma, díslí suite ar iompróirí, nó díslí suite ar phacáistí. Féadfar tagairt a dhéanamh do thrasraitheoirí scoite áirithe mar aimplitheoirí cumhachta ach is le 3A001.b.3. a chinnfear stádas na dtrasraitheoirí scoite sin. 4. Aimplitheoirí soladstaide micreathoinne agus cóimeálacha micreathoinne nó modúil mhicreathoinne a bhfuil aimplitheoirí soladstaide micreathoinne iontu, ar fíor ina leith aon cheann díobh seo a leanas: a. Tá siad rátaithe chun feidhmiú ag minicíochtaí arb airde iad ná 2,7 GHz, suas go 6,8 GHz agus an mhinicíocht sin san áireamh, a bhfuil ‘bandaleithead codánach’ acu ar mó é ná 15 % agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 500 W (57 dBm) ag aon mhinicíocht arb airde í ná 2,7 GHz, suas go 2,9 GHz agus an mhinicíocht sin san áireamh; 2. Tá aschur cumhachta buaicsháithithe acu ar mó é ná 270 W (54,3 dBm) ag aon mhinicíocht arb airde í ná 2,9 GHz, suas go 3,2 GHz agus an mhinicíocht sin san áireamh; 3. Tá aschur cumhachta buaicsháithithe acu ar mó é ná 200 W (53 dBm) ag aon mhinicíocht arb airde í ná 3,2 GHz, suas go 3,7 GHz agus an mhinicíocht sin san áireamh; nó 4. Tá aschur cumhachta buaicsháithithe acu ar mó é ná 90 W (49,54 dBm) ag aon mhinicíocht arb airde í ná 3,7 GHz, suas go 6,8 GHz agus an mhinicíocht sin san áireamh; b. Tá siad rátaithe chun feidhmiú ag minicíochtaí arb airde iad ná 6,8 GHz, suas go 31,8 GHz agus an mhinicíocht sin san áireamh, a bhfuil ‘bandaleithead codánach’ acu ar mó é ná 10 % agus ar fíor ina leith aon cheann díobh seo a leanas: 1. Tá aschur cumhachta buaicsháithithe acu ar mó é ná 70 W (48,54 dBm) ag aon mhinicíocht arb airde í ná 6,8 GHz, suas go 8,5 GHz agus an mhinicíocht sin san áireamh; 2. Tá aschur cumhachta buaicsháithithe acu ar mó é ná 50 W (47 dBm) ag aon mhinicíocht arb airde í ná 8,5 GHz, suas go 12 GHz agus an mhinicíocht sin san áireamh; 3. Tá aschur cumhachta buaicsháithithe acu ar mó é ná 30 W (44,77 dBm) ag aon mhinicíocht arb airde í ná 12 GHz, suas go 16 GHz agus an mhinicíocht sin san áireamh; nó 4. Tá aschur cumhachta buaicsháithithe acu ar mó é ná 20 W (43 dBm) ag aon mhinicíocht arb airde í ná 16 GHz, suas go 31,8 GHz agus an mhinicíocht sin san áireamh; c. Tá siad rátaithe chun feidhmiú le haschur cumhachta buaicsháithithe ar mó é ná 0,5 W (27 dBm) ag aon mhinicíocht arb airde í ná 31,8 GHz, suas go 37 GHz agus an mhinicíocht sin san áireamh; d. Tá siad rátaithe chun feidhmiú le haschur cumhachta buaicsháithithe ar mó é ná 2 W (33 dBm) ag aon mhinicíocht arb airde í ná 37 GHz, suas go 43,5 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 10 %; e. Tá siad rátaithe chun feidhmiú ag minicíochtaí arb airde iad ná 43,5 GHz, agus ar fíor ina leith aon cheann díobh seo a leanas: 1. Tá siad rátaithe chun feidhmiú le haschur cumhachta buaicsháithithe ar mó é ná 0,2 W (23 dBm) ag aon mhinicíocht arb airde í ná 43,5 GHz, suas go 75 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 10 %; 2. Tá siad rátaithe chun feidhmiú le haschur cumhachta buaicsháithithe ar mó é ná 20 mW (13 dBm) ag aon mhinicíocht arb airde í ná 75 GHz, suas go 90 GHz agus an mhinicíocht sin san áireamh, agus a bhfuil ‘bandaleithead codánach’ acu ar mó é ná 5 %; nó 3. Tá aschur cumhachta buaicsháithithe acu ar mó é ná 0,1 nW (-70 dBm) ag aon mhinicíocht arb airde í ná 90 GHz; nó f. Ní úsáidtear. N.B.1. D’aimplitheoirí ‘MMIC’, féach 3A001.b.2. N.B.2. Do ‘mhodúil tarchuir/ghlactha’ agus ‘modúil tarchuir’, féach 3A001.b.12. N.B.3. Do thiontairí agus meascthóirí armónacha, atá deartha chun an raon oibriúcháin nó raon minicíochta atá ag anailíseoirí comharthaí, gineadóirí comharthaí, anailíseoirí gréasáin nó glacadóirí tástála micreathoinne a shíneadh, féach 3A001.b.7. Nóta 1: Ní úsáidtear. Nóta 2: Is trí thairseach an aschuir cumhachta bhuaicsháithithe is lú a chinnfear stádas rialaithe earra a n-áirítear lena mhinicíocht oibriúcháin rátaithe aon mhinicíochtaí atá liostaithe i raon minicíochta amháin nó níos mó, mar a shainmhínítear in 3A001.b.4.a. go 3A001.b.4.e. 5. Scagairí bandabhealaigh nó banda bactha atá intiúinte go leictreonach nó go maighnéadach, a bhfuil níos mó ná cúig athshonadóir intiúinte acu is féidir a thiúnadh ar bhanda minicíochta 1.5:1 (fmax/fmin) i níos lú ná 10 μs agus ar fíor ina leith aon cheann díobh seo a leanas: a. Tá bandaleithead bandabhealaigh acu ar mó é ná 0,5 % den mhinicíocht lárnach; nó b. Tá bandaleithead banda bactha acu ar lú é ná 0,5 % den mhinicíocht lárnach; 6. Ní úsáidtear; 7. Tiontairí agus meascthóirí armónacha ar fíor ina leith aon cheann díobh seo a leanas: a. Tá siad deartha chun raon minicíochta ‘anailíseoirí comharthaí’ a shíneadh níos faide ná 90 GHz; b. Tá siad deartha chun raon oibriúcháin gineadóirí comharthaí a shíneadh mar a leanas: 1. Níos faide ná 90 GHz; 2. Go cumhacht aschuir ar mó í ná 100 mW (20 dBm) aon áit laistigh den raon minicíochta ar mó é ná 43,5 GHz ach nach mó é ná 90 GHz; c. Tá siad deartha chun raon oibriúcháin anailíseoirí gréasáin a shíneadh mar a leanas: 1. Níos faide ná 110 GHz; 2. Go cumhacht aschuir ar mó í ná 31,62 mW (15 dBm) aon áit laistigh den raon minicíochta ar mó é ná 43,5 GHz ach nach mó é ná 90 GHz; 3. Go cumhacht aschuir ar mó í ná 1 mW (0 dBm) aon áit laistigh den raon minicíochta ar mó é ná 90 GHz ach nach mó é ná 110 GHz; nó d. Tá siad deartha chun raon minicíochta glacadóirí tástála micreathoinne a shíneadh níos faide ná 110 GHz; 8. Aimplitheoirí cumhachta micreathoinne a bhfuil ‘feistí folúis leictreonacha’ iontu atá sonraithe in 3A001.b.1. agus ar fíor ina leith gach ceann díobh seo a leanas: a. Tá minicíocht oibriúcháin os cionn 3 GHz acu; b. Tá cóimheas na meánchumhachta aschurtha leis an mais acu ar mó é ná 80 W/kg; agus c. Tá toirt acu ar lú í ná 400 cm3; Nóta: Ní rialaítear le 3A001.b.8. trealamh atá deartha nó rátaithe chun feidhmiú in aon bhanda minicíochta agus atá ‘á leithroinnt ag ITU’ do sheirbhísí cumarsáide raidió ach nach bhfuil ‘á leithroinnt ag ITU’ don raidió-aimsiú. 9. Modúil cumhachta micreathoinne (MPM) arb éard atá iontu, ar a laghad, ‘feiste folúis leictreonach’ toinne taistil, ‘ciorcad iomlánaithe micreathoinne monailiotach’ (‘MMIC) agus oiriúntóir cumhachta leictreonach iomlánaithe ar fíor ina leith gach ceann díobh seo a leanas: a. Tá ‘aga lasctha’ acu lenar féidir leo dul ó bheith casta as go dtí go hiomlán oibríoch i níos lú ná 10 soicind; b. Tá toirt acu ar lú í ná an uaschumhacht rátaithe i vatanna á hiolrú faoi 10 cm3/W; agus c. Tá ‘bandaleithead meandrach’ acu ar mó é ná 1 ochtáibh amháin (fmax > 2fmin) agus ar fíor ina leith aon cheann díobh seo a leanas: 1. I gcás minicíochtaí arb ionann iad agus 18 GHz nó ar lú iad ná sin, tá cumhacht aschuir radamhinicíochta acu ar mó í ná 100 W; nó 2. Tá minicíocht acu ar mó í ná 18 GHz; Nótaí Teicniúla: 1. Cuirtear an sampla seo a leanas ar fáil chun an toirt in 3A001.b.9.b. a ríomh: i gcomhair uaschumhacht rátaithe 20 W, is mar a leanas a ríomhfaí an toirt: 20 W x 10 cm 3 /W = 200 cm 3 . 2. Leis an ‘aga lasctha’ in 3A001.b.9.a., tagraítear don tréimhse idir bheith go hiomlán as agus bheith go hiomlán oibríoch, i.e., áirítear ann am téimh MPM. 10. Ascaltóirí nó cóimeálacha ascaltóirí atá sonraithe chun feidhmiú le pas-torann taobh-bhanda aonair (SSB) in dBc/Hz, ar lú (ar fearr) é ná -(126 + 20log10F - 20log10f) aon áit laistigh den raon 10 Hz ≤ F ≤ 10 kHz; Nóta Teicniúil: In 3A001.b.10., is ionann F agus an seach-chur ón minicíocht oibriúcháin in Hz agus is é f an mhinicíocht oibriúcháin in MHz. 11. ‘Cóimeálacha leictreonacha’‘sintéiseoirí minicíochta’ a bhfuil ‘aga lasctha minicíochta’ acu mar atá sonraithe le haon cheann díobh seo a leanas: a. Is lú é ná 143 ps; b. Is lú é ná 100 μs d’aon athrú minicíochta ar mó é ná 2,2 GHz laistigh den raon minicíochta sintéisithe ar mó é ná 4,8 GHz ach nach mó é ná 31,8 GHz; c. Ní úsáidtear d. Is lú é ná 500 μs d’aon athrú minicíochta ar mó é ná 550 MHz laistigh den raon minicíochta sintéisithe ar mó é ná 31,8 GHz ach nach mó é ná 37 GHz; e. Is lú é ná 100 μs d’aon athrú minicíochta ar mó é ná 2,2 GHz laistigh den raon minicíochta sintéisithe ar mó é ná 37 GHz ach nach mó é ná 90 GHz; nó f. Ní úsáidtear g. Is lú é ná 1 ms laistigh den raon minicíochta sintéisithe ar mó é ná 90 GHz; Nóta Teicniúil: Ciallaíonn ‘sintéiseoir minicíochta’ aon chineál foinse minicíochta, is cuma cén teicníc go díreach a úsáidtear, a sholáthraíonn an iliomad minicíochtaí aschurtha, bídís comhuaineach nó malartach, ó aschur amháin nó níos mó, agus iad rialaithe ag líon níos lú minicíochtaí caighdeánacha (nó máistir-mhinicíochtaí) nó díorthaithe astu nó faoina smacht. N.B. Féach 3A002.c., 3A002.d., 3A002.e. agus 3A002.f. faoi seach, le haghaidh ‘anailíseoirí comharthaí’ ilfheidhmeacha, gineadóirí comharthaí, anailíseoirí gréasáin agus glacadóirí tástála micreathoinne. 12. ‘Modúil tarchuir/ghlactha’, ‘MMICanna tarchuir/glactha’, ‘modúil tarchuir’, agus ‘MMICanna tarchuir’, atá rátaithe chun feidhmiú ag minicíochtaí arb airde iad ná 2,7 GHz agus ar fíor ina leith gach ceann díobh seo a leanas: a. Tá aschur cumhachta buaicsháithithe (i vatanna), Psat, acu ar mó é ná 505,62 á roinnt ar an uasmhinicíocht oibriúcháin (in GHz) chearnaithe [Psat>505,62 W * GHz2/fGHz 2] d’aon chainéal; b. Tá ‘bandaleithead codánach’ acu ar mó é ná 5 % d’aon chainéal; c. Tá aon taobh plánach a bhfuil fad d (in cm) acu arb ionann é agus 15 á roinnt ar an íosmhinicíocht oibriúcháin in GHz nó ar lú é ná sin [d ≤ 15cm*GHz*N/fGHz] áit arb ionann N agus líon na gcainéal tarchuir nó tarchuir/glactha; agus d. Tá pasaistriú acu atá inathraitheach go leictreonach in aghaidh an chainéil. Nótaí Teicniúla: 1. Is ‘cóimeáil leictreonach’ ilfheidhmeach a sholáthraíonn aimplitiúid dhéthreo agus pas chun comharthaí a tharchur agus a ghlacadh é ‘modúl tarchuir/glactha’. 2. Is ‘cóimeáil leictreonach’ a sholáthraíonn aimplitiúid agus pas chun comharthaí a tharchur agus a ghlacadh é ‘modúl tarchuir’. 3. Is ‘MMIC’ ilfheidhmeach a sholáthraíonn aimplitiúid dhéthreo agus pas chun comharthaí a tharchur agus a ghlacadh é ‘MMIC tarchuir/glactha’. 4. Is ‘MMIC’ a sholáthraíonn aimplitiúid agus pas chun comharthaí a tharchur agus a ghlacadh é ‘MMIC tarchuir’. 5. Ba cheart 2,7 GHz a úsáid mar an íosmhinicíocht oibriúcháin (f GHz ) san fhoirmle in 3A001.b.4.f.3. do mhodúl tarchuir/ghlactha nó modúil tarchuir a bhfuil raon oibriúcháin rátaithe acu a shíneann síos go 2,7 GHz agus faoina bhun [d≤ 15 cm*GHz/2,7 GHz]. 6. Tá feidhm ag 3A001.b.12. maidir le ‘modúl tarchuir/ghlactha’ nó ‘modúil tarchuir’ le slogaide theasa nó gan í. Ní áirítear le luach d in 3A001.b.12.c. aon chuid den ‘modúl tarchuir/glactha’ nó den ‘mhodúl tarchuir’ a fheidhmíonn mar shlogaide theasa. 7. D’fhéadfadh sé go mbeadh nó nach mbeadh dúile gathacha aeróige comhtháite N ag ‘modúil tarchuir/ghlactha’, nó ‘modúil tarchuir’, nó ‘MMICanna tarchuir/glactha’, nó‘MMICanna tarchuir’, arb ionann N agus líon na gcainéal tarchuir nó na gcainéal tarchuir/glactha. c. Feistí tonnta fuaimiúla mar a leanas agus comhpháirteanna atá saindeartha lena n-aghaidh: 1. Feistí tonnta fuaimiúla dromchla agus feistí tonnta fuaimiúla um bearradh dromchla (bulc éadomhain), ar fíor ina leith aon cheann díobh seo a leanas: a. Tá minicíocht iompróra acu ar mó í ná 6 GHz; b. Tá minicíocht iompróra acu ar mó í ná 1 GHz acu ach nach mó í ná 6 GHz agus ar fíor ina leith aon cheann díobh seo a leanas: 1. Tá ‘diúltú minicíochta taobhlóba’ acu ar mó é ná 65 dB; 2. Is mó toradh na moille uasta agus an bhandaleithid (am in μs agus bandaleithead in MHz) acu ná 100; 3. Tá bandaleithead acu ar mó é ná 250 MHz; nó 4. Tá moill spréite acu ar mó í ná 10 μs; nó c. Tá minicíocht iompróra acu arb ionann í agus 1 GHz nó ar lú í ná sin agus ar fíor ina leith aon cheann díobh seo a leanas: 1. Is mó toradh na moille uasta agus an bhandaleithid (am in μs agus bandaleithead in MHz) acu ná 100; 2. Tá moill spréite acu ar mó í ná 10 μs; nó 3. Tá ‘diúltú minicíochta taobhlóba’ acu ar mó é ná 65 dB agus bandaleithead acu ar mó é ná 100 MHz; Nóta Teicniúil: Is é an ‘diúltú minicíochta taobhlóba’ luach uasta an diúltaithe atá sonraithe ar an mbileog sonraí. 2. Feistí tonnta fuaimiúla builc (toirte) lenar féidir próiseáil dhíreach a dhéanamh ar chomharthaí ag minicíochtaí os cionn 6 GHz; 3. Feistí fuaimiúla-optúla ‘próiseála comharthaí’ lena n-úsáidtear idirghníomhaíocht idir tonnta fuaimiúla (tonnta builc nó tonnta dromchla) agus tonnta solais agus lenar féidir próiseáil dhíreach a dhéanamh ar chomharthaí nó íomhánna, lena n-áirítear anailís speictreach, comhghaolú nó conbhlóid; Nóta: Ní rialaítear le 3A001.c. feistí tonnta fuaimiúla atá teoranta do scagadh bandabhealaigh aonair, scagadh ísealbhealaigh, scagadh ardbhealaigh nó scagadh eanga, nó atá teoranta d’fheidhm athshondach. d. Feistí leictreonacha agus ciorcaid leictreonacha a bhfuil comhpháirteanna iontu atá monaraithe as ábhair ‘fhorsheoltacha’, agus atá saindeartha chun go bhfeidhmeoidh ar a laghad ceann amháin de na comhchodaigh ‘fhorsheoltacha’ ag teochtaí arb ísle ná an ‘teocht chriticiúil’ iad, agus ar fíor ina leith aon cheann díobh seo a leanas: 1. Tá lascadh srutha acu le haghaidh ciorcaid dhigiteacha lena n-úsáidtear geataí ‘forsheoltacha’ ar lú iontu toradh na moille in aghaidh an gheata (i soicindí) faoin ídiú cumhachta in aghaidh an gheata (i vatanna) ná 10–14 J; nó 2. Tá roghnúchán minicíochta acu ag na minicíochtaí go léir lena n-úsáidtear ciorcaid athshondacha a bhfuil luachanna-Q acu ar mó iad ná 10 000; e. Feistí ardfhuinnimh mar a leanas: 1. ‘Cealla’, mar a leanas: a. ‘Cealla príomhúla’ ar fíor ina leith aon cheann díobh seo a leanas ag 20°C; 1. Tá ‘dlús fuinnimh’ acu ar mó é ná 550 Wh/kg agus ‘dlús leanúnach cumhachta’ acu ar mó é ná 50 W/kg; nó 2. Tá ‘dlús fuinnimh’ acu ar mó é ná 50 Wh/kg agus ‘dlús leanúnach cumhachta’ acu ar mó é ná 350 W/kg; nó b. ‘Cealla tánaisteacha’ a bhfuil ‘dlús fuinnimh’ acu ar mó é ná 350 Wh/kg ag 20 °C; Nótaí Teicniúla: 1. Chun críocha 3A001.e.1., ríomhfar ‘dlús fuinnimh’ (Wh/kg) ón voltas ainmniúil á iolrú faoin acmhainneacht ainmniúil in aimpéaruaireanta (Ah) á roinnt ar an mais i gcileagraim. Mura luaitear an acmhainneacht ainmniúil, ríomhfar an dlús fuinnimh ón voltas ainmniúil á chearnú agus ansin á iolrú faoin ré díluchtaithe in uaireanta á roinnt ar an ualach díluchtaithe in óim agus an mhais i gcileagraim. 2. Chun críocha 3A001.e.1., sainmhínítear ‘cill’ mar fheiste leictriceimiceach a bhfuil leictreoidí dearfacha agus diúltacha, agus leictrilít aici, agus ar foinse fuinnimh leictrigh í. Is é bloc tógála bunúsach an cheallra é. 3. Chun críoch 3A001.e.1.a., is éard atá i ‘gcill phríomhúil’ ná ‘cill’ nach bhfuil deartha lena luchtú ó aon fhoinse eile. 4. Chun críoch 3A001.e.1.b., is éard atá i ‘gcill thánaisteach’ ná ‘cill’ atá deartha lena luchtú ó fhoinse leictreach sheachtrach. 5. Chun críoch 3A001.e.1.a., ríomhtar ‘dlús leanúnach cumhachta’ (W/kg) ón voltas ainmniúil á iolrú faoin uas-sruth díluchtaithe leanúnaigh atá sonraithe in aimpéar (A) á roinnt ar an mais i gcileagraim. Tagraítear do ‘dhlús leanúnach cumhachta’ mar chumhacht shonrach freisin. Nóta: Le 3A001.e.1., ní rialaítear ceallraí, lena n-áirítear ceallraí aonchille. 2. Toilleoirí stórais ardfhuinnimh mar a leanas: N.B. FÉACH FREISIN 3A201.a. agus na Rialuithe maidir le hEarraí Míleata. a. Toilleoirí a bhfuil ráta atriallach acu ar lú é ná 10 Hz (toilleoirí urchair aonair) agus ar fíor ina leith gach ceann díobh seo a leanas: 1. Tá ráta voltais acu arb ionann é agus 5 kV nó ar mó é ná sin; 2. Tá dlús fuinnimh acu arb ionann é agus 250 J/kg nó ar mó é ná sin; agus 3. Tá fuinnimh iomlán acu arb ionann é agus 25 kJ/kg nó ar mó é ná sin; b. Toilleoirí a bhfuil ráta atriallach acu arb ionann é agus 10 Hz nó ar mó é ná sin (toilleoirí atá rátaithe ó thaobh atriallaigh de) agus ar fíor ina leith gach ceann díobh seo a leanas: 1. Tá ráta voltais acu arb ionann é agus 5 kV nó ar mó é ná sin; 2. Tá dlús fuinnimh acu arb ionann é agus 50 J/kg nó ar mó é ná sin; 3. Tá fuinnimh iomlán acu arb ionann é agus 100 J/kg nó ar mó é ná sin; agus 4. Is ionann ré an timthrialla luchtaithe/díluchtaithe atá acu agus 10 000 nó níos mó ná sin; 3. Leictreamaighnéid agus solanóidigh ‘fhorsheoltacha’ atá saindeartha lena luchtú nó lena ndíluchtú go hiomlán laistigh de níos lú ná soicind amháin agus ar fíor ina leith gach ceann díobh seo a leanas: N.B. FÉACH FREISIN 3A201.b. Nóta: Ní rialaítear le 3A001.e.3. leictreamaighnéid nó solanóidigh ‘fhorsheoltacha’ atá saindeartha lena n-úsáid i dtrealamh leighis um Íomháú Athshondais Mhaighnéadaigh (MRI). a. Is mó ná 10 kJ sa chéad soicind an fuinneamh a sholáthraítear i rith an díluchtaithe leo; b. Tá trastomhas inmheánach ag na tochráin iompróra srutha acu ar mó é ná 250 mm; agus c. Tá siad rátaithe d’ionduchtú maighnéadach ar mó é ná 8 T nó do ‘dhlús iomlán an tsrutha’ ar mó é ná 300 A/mm2 sa tochrán; 4. Grianchealla, cóimeálacha fuinneog idirnasctha cealla (CIC), grianphainéil agus eagair ghréine, atá ‘spáscháilithe’, a bhfuil meánéifeachtúlacht íosta acu ar mó í ná 20 % ag teocht oibriúcháin 301 K (28°C) faoi shoilsiú ‘AM0’ insamhlaithe a bhfuil ionradantas 1 367 vata in aghaidh an mhéadair chearnaithe (W/m2) acu; Nóta Teicniúil: Le ‘AM0’, nó ‘Aermhais Nialasach’, déantar tagairt d’ionradantas speictreach sholas na gréine in atmaisféar seachtrach an domhain nuair is aonad réalteolaíoch (AR) amháin an fad idir an domhan agus an ghrian. f. Ionchódóirí dearbhshuímh a bhfuil ionchur rothlach acu agus a bhfuil ‘cruinneas’ acu arb ionann é agus 1,0 soicind stua nó ar lú (ar fearr) é ná sin, agus fáinní, dioscaí nó scálaí ionchódóra atá saindeartha lena n-aghaidh; g. Feistí tíreastóra agus ‘modúil tíreastóra’ soladstaide bíogacha um lascadh, lena n-úsáidtear modhanna lasctha atá faoi rialú leictreach, go hoptúil nó trí radaíocht leictreoin agus ar fíor ina leith aon cheann díobh seo a leanas: 1. Tá uasráta éirithe srutha leis an lascadh (di/dt) acu ar mó é ná 30 000 A/μs agus voltas na staide múchta ar mó é ná 1 100 V; nó 2. Tá uasráta éirithe srutha leis an lascadh (di/dt) acu ar mó é ná 2 000 A/μs agus ar fíor ina leith gach ceann díobh seo a leanas: a. Tá buaicvoltas na staide múchta acu arb ionann é agus 3 000 V nó ar mó ná sin é; agus b. Ta buaicshruth (borradh) acu arb ionann é agus 3 000 A nó ar mó é ná sin. Nóta 1: Áirítear le 3A001.g.: Coigeartóirí Sileacanrialaithe (SCRanna) Tíreastóirí Truiceartha Leictreacha (ETTanna) Tíreastóirí Truiceartha Solais (LTTanna) Tíreastóirí Cómhalartaithe Geata Chomhtháite (IGCTanna) Tíreastóirí Geata-mhúchta (GTOnna) Tíreastóirí MOS-Rialaithe (MCTanna) Soladtróin Nóta 2: Le 3A001.g., ní rialaítear feistí tíreastóra agus ‘modúil tíreastóra’ atá i dtrealamh atá deartha le haghaidh feidhmeanna iarnróid sibhialta nó feidhmeanna ‘aerárthaí sibhialta’. Nóta Teicniúil: Chun críocha 3A001.g., tá feiste amháin tíreastóra nó níos mó i ‘modúl tíreastóra’. h. Lasca, dé-óidí, nó ‘modúil’ leathsheoltóra de chumhacht soladstaide, ar fíor ina leith gach ceann díobh seo a leanas: 1. Tá siad rátaithe le haghaidh uasteocht oibriúcháin sa chumar ar mó í ná 488 K (215 °C); 2. Tá buaicvoltas atriallach sa staid mhúchta (voltas blocála) acu ar mó é ná 300 V; agus 3. Tá sruth leanúnach acu ar mó é ná 1 A. Nóta 1: Áirítear le buaicvoltas atriallach sa staid mhúchta in 3A001.h. voltas draenach go foinse, voltas tiomsaitheora go hastaíre, buaicvoltas atriallach aisiompaithe agus buaicvoltas blocála atriallach sa staid mhúchta. Nóta 2: Áirítear le 3A001.h.: Trasraitheoirí Éifeacht Réimse an Chumair (JFETanna) Trasraitheoirí Ingearacha Éifeacht Réimse an Chumair ( VJFETanna) Trasraitheoirí Éifeacht Réimse an Chumair a bhfuil Leathsheoltóirí Ocsaíde Miotail acu (MOSFETanna) Trasraitheoirí Éifeacht Réimse an Chumair a bhfuil Leathsheoltóirí Ocsaíde Dé-idirleata acu (DMOSFETanna) Trasraitheoirí Dépholacha a bhfuil Geata Inslithe acu (IGBTanna) Trasraitheoirí Ard-shoghluaiseachta Leictreon (HEMTanna) Trasraitheoirí Dépholacha Cumair (BJTanna) Tíreastóirí agus Coigeartóirí Sileacanrialaithe (SCRanna) Tíreastóirí Geata-mhúchta (GTOnna) Tíreastóirí Inscoite ag Astaíre (ETOnna) Dé-óidí PiN Dé-óidí Schottky Nóta 3: Ní rialaítear le 3A001.h., lasca, dé-óidí, nó ‘modúil’ atá i dtrealamh atá deartha le haghaidh feidhmeanna gluaisteán sibhialta, feidhmeanna iarnróid shibhialta nó feidhmeanna ‘aerárthaí sibhialta’. Nóta Teicniúil: Chun críocha 3A001.h., bíonn lasc nó dé-óid leathsheoltóra de chumhacht soladstaide amháin nó níos mó i ‘modúil’. i. Modhnóirí leictrea-optacha déine, aimplitiúide, nó pas, atá deartha le haghaidh comharthaí analógacha, ar fíor ina leith aon cheann díobh seo a leanas: 1. Tá uasmhinicíocht oibriúcháin acu ar mó í ná 10 GHz ach ar lú í ná 20 GHz, caillteanas ionsáite optúla arb ionann é agus 3 dB nó ar lú ná sin é agus ar fíor ina leith aon cheann díobh seo a leanas: a. Tá ‘voltas leaththonnach’ (‘Vπ’) aige ar lú é ná 2,7 V nuair a dhéantar é a thomhas ag minicíocht 1 GHz nó faoina bhun; nó b. Tá ‘Vπ’ aige ar lú é ná 4 V nuair a dhéantar é a thomhas ag minicíocht níos mó ná 1 GHz; nó 2. Tá uasmhinicíocht oibriúcháin aige arb ionann í agus 20 GHz nó ar mó í ná sin, caillteanas ionsáite optúla arb ionann í agus 3 dB nó ar lú í ná sin agus ar fíor ina leith aon cheann díobh seo a leanas: a. Tá ‘Vπ’ aige ar lú é ná 3,3 V nuair a dhéantar é a thomhas ag minicíocht 1 GHz nó faoina bhun; nó b. Tá Vπ aige ar lú é na 5 V nuair a dhéantar é a thomhas ag minicíocht níos mó ná 1 GHz; Nóta: Áirítear le 3A001.i. modhdóirí leictrea-optacha a bhfuil ionchur optúil agus nascóirí aschuir acu (e.g., trilseáin snáthoptaice). Nóta Teicniúil: Chun críocha 3A001.i., is éard is ‘voltas leath-thonna’ (‘Vπ’) ann an voltas feidhmithe is gá chun athrú pas 180 céim a dhéanamh ar thonnfhad an tsolais a scaipeann tríd an modhnóir optúil.